15 տարեկանից ի վեր մոտ տասը հազար զբոսաշրջիկ Տավուշի մարզի տեսարժան վայրերին, գեղեցիկ ու միստիկ բնությանը ծանոթացել է հենց Գրիգորի շնորհիվ: «Դեպի Լաստիվեր ճանապարհ սանցնում էր «Ապագա ռեզորթի» ու «Յելլ էքսթրիմ պարկի» միջով: Ինչ-որ շինարարական աշխատանքներ էին տարվում այդ ժամանակ, չգիտեի՝ ինչ են կառուցում, բայց շատ էի ուրախանում, երբ անցուդարձ էի նկատում հայրենի հողերումս»,- նշում է Գրիգորն ու ավելացնում, որ չէր պատկերացնում, որ շուտով այդ մեծ նախագծի մի մասն է դառնալու: «Ընկերս՝ Արամը, անձնակազմ էր հավաքում «Յելլում» աշխատելու համար: Եղբայրս էլ՝ Նարեկը, խորհուրդ տվեց փորձել և աշխատել «Յելլում»: Արամն էլ, Նարեկն էլ վստահ էին, որ սա իմ տեղն է, որ ես հենց այստեղ պետք է աշխատեմ: Ինչո՞ւ ոչ, սա այն է, ինչ ես սիրում եմ. Մի խոսքով, շուտով դարձա «Յելլէքստրիմ պարկի» անդամ, նրանց ընտանիքի մի մաս»: